Այս հանդիպումից երկար ժամանակ չի անցնում, ուղղակի երկարութիւնը այն դանդաղութիւնն է, որն առաջացաւ, երբ նրան թողեցի առանց լուսանկարելու, ինչպէս պայմանաւորւել էինք: Այդ ժամանակ մտածում էի թողնենք միւս այցելութեան համար, երբ արդէն խօսակցութեան թեման ուրիշ բան կը լինի: Իրաւունք չունէի նրա վստահութիւնը փոխելու լաւ կադր ստանալու դիմաց: Ուրիշ բան կը ստացւէր: Ասում էր՝ հայ ընկերներ շատ չի ունեցել, բայց եղածի հետ ընկերութիւն շատ է արել: Սա էլ, իր հերթին, խանգարեց... միասին նկարւելը մի բան, իսկ նրան նկարելը բոլորովին այլ իմաստ պիտի ունենար: